**ЗАДАНИЕ**

**за предоставяне на социална услуга Център за настаняване от семеен тип за деца и/или младежи с увреждания „Свети Стилиян“ с адрес: гр. София, ж.к. „Хаджи Димитър“, ул. „Луда Яна“ (бивша Баба Вида“) №1, ет.3, дясно крило, с основни дейности: „Резидентна грижа“; „Информиране и консултиране (като специализирана услуга)“; „Застъпничество и посредничество“; „Терапия и рехабилитация (само за децата и младежите с ментални увреждания и само стандартите за терапия)“ и „Обучение за придобиване на умения (като специализирана услуга)“, делегирана от държавата дейност, реализирана на територията на Столична община, с капацитет 6 места**.

**"Център за настаняване от семеен тип"** е място за живот в среда, близка до семейната, за ограничен брой лица - не повече от 15. Центърът може да се ползва в комбинация с други социални, здравни, образователни и други услуги и в съответствие с потребностите на настанените лица. В центъра се предоставя подкрепа на деца със/без увреждания, младежи или пълнолетни лица с висока степен на зависимост от грижа и на стари хора.

Дейностите, които следва да се осъществяват в Център за настаняване от семеен тип за деца и/или младежи с увреждания са:

* "Резидентна грижа" е дейност за осигуряване на място за настаняване на деца, младежи до 25-годишна възраст, лица с трайни увреждания и лица в надтрудоспособна възраст и в зависимост от индивидуалните потребности – за осигуряване на 24-часова грижа за посрещане на ежедневните потребности и потребностите от развитие на лицата или за осигуряване на подкрепа за водене на самостоятелен начин на живот.
* "Информиране и консултиране" е дейност за изследване и разбиране заедно с лицето на проблеми и затруднения, които то среща за постигане на основните цели в неговия живот, и запознаване със и обмисляне на възможните решения и действия за преодоляването им.
* "Застъпничество" е дейност за подкрепа на лицето да защити и да отстоява своите права и потребности в рамките на налични правни и административни процедури.
* "Посредничество" е осъществяване на взаимодействие и координация между служител, осъществяващ дейности по предоставяне на социални услуги, със служител/служители от други услуги или от различни институции, организации и административни органи в интерес на заинтересовано лице, което има нужда от конкретна подкрепа за реализиране на своите права и потребности.
* "Терапия" е съвкупност от различни дейности за развиване, възстановяване, поддържане или подобряване на социални умения, умения за самообслужване, комуникация, разрешаване на емоционални конфликти, овладяване на поведението, понижаване на тревожността, подобряване на самооценката, възможностите за труд и други, както и социализиращи дейности за лица във висок риск от социално изключване.
* "Обучение за придобиване на умения" е дейност, която се осъществява в специализирана среда или мобилно, за подготовка на деца и пълнолетни лица за придобиване на умения за самостоятелност, независим живот, самостоятелно справяне с проблеми и затруднения, както и умения за грижа и подкрепа за деца и за зависими от грижа членове на семейството.

**Услугата функционира при спазване на следните принципи:**

* Осигуряване на среда близка до семейната, в която се изграждат отношения на приемане, зачитане и доверие
* Гарантиране на най-добрия интерес на детето, съгласно Конвенцията на ООН за правата на детето
* Зачитане на достойнството и личността на детето
* Зачитане на индивидуалните особености на всяко дете и младеж и прилагане на индивидуален подход при предоставянето на грижи
* Гарантиране на достъп и включване в образователни и обучителни програми в съответствие със степента на развитие и увреждане
* Уважение към личната история, етническа и културна идентичност на детето
* Насърчаване на взаимоотношенията между детето/младежа със значими за него хора и външния свят
* Поверителност
* Работа в екип и междуинституционално сътрудничество.

**В социалната услуга се извършват следните дейности:**

* Задоволяване на основните жизнени потребности на децата от подслон, храна, сигурност, развитие и осигуряване на условия за по-добро качество на живот
* Осигуряване на достъп до специализирани здравни и социални услуги в общността и обучителни и образователни дейности
* Осигуряване на сигурна среда за живеене, в която децата да развиват своя потенциал и възможности
* Предоставяне на набор от дейности за възпитание и занимания за формиране и развитие на хигиенни навици, умения за общуване и др.
* Организиране на свободното време и създаване на условия за индивидуална изява на способностите на всяко дете.
* Оказване на подкрепа на децата за изграждане и поддържане на връзки с родители и близки
* Социална работа за възстановяване и укрепване на връзките между децата и техните семейства
* Консултиране, придружаване и посредничество на детето